SL Uradni list Evropske unije L 143/49

ODLOČBA KOMISIJE

z dne 2. junija 2008

o spremembi Odločbe 2004/432/ES o odobritvi programov nadzora nad ostanki škodljivih snovi, predloženih s strani tretjih držav v skladu z Direktivo Sveta 96/23/ES

(notificirano pod dokumentarno številko C(2008) 2297)

(Besedilo velja za EGP)

(2008/407/ES)

KOMISIJA EVROPSKIH SKUPNOSTI JE –

op upoštevanju Pogodbe o ustanovitvi Evropske skupnosti,

ob upoštevanju Direktive Sveta 96/23/ES z dne 29. aprila 1996 o ukrepih za spremljanje nekaterih snovi in njihovih ostankov v živih živalih in v živalskih proizvodih ter razveljavitvi direktiv 85/358/EGS in 86/469/EGS in odločb 89/187/EGS in 91/664/EGS (1) ter zlasti četrtega pododstavka člena 29(1) in člena 29(2) Direktive,

ob upoštevanju naslednjega:

(1) Direktiva 96/23/ES določa ukrepe za spremljanje snovi in skupin ostankov iz Priloge I k Direktivi. V skladu z Direktivo 96/23/ES morajo zadevne tretje države za vključitev na sezname tretjih držav, iz katerih je državam članicam dovoljeno uvažati živali in osnovne proizvode živalskega izvora, ki jih zajema ta direktiva, in za ohranitev na teh seznamih predložiti program z jamstvi, ki jih dajejo v zvezi z nadzorom skupin ostankov in snovi iz navedene direktive.

(2) Odločba Komisije 2004/432/ES z dne 29. aprila 2004 o odobritvi programov nadzora nad ostanki škodljivih snovi, predloženih s strani tretjih držav v skladu z Direktivo Sveta 96/23/ES (2) vsebuje seznam tretjih držav, ki so predložile program nadzora nad ostanki z jamstvi, ki jih dajejo v skladu z zahtevami navedene direktive.

(3) Nova Kaledonija in Tanzanija sta Komisiji predložili programa nadzora nad ostanki za živali in proizvode živalskega izvora, ki v Prilogi k Odločbi 2004/432/ES trenutno niso navedeni. Ocene navedenih programov in dodatne informacije, ki jih je pridobila Komisija, zadostujejo kot jamstva v zvezi z nadzorom nad ostanki za te živali in proizvode v navedenih tretjih državah. Zadevne živali in proizvode živalskega izvora je zato treba za navedeni tretji državi vključiti na seznam iz Priloge k navedeni odločbi.

(4) Kostarika, ki trenutno ni navedena v Prilogi k Odločbi 2004/432/ES, je Komisiji predložila program nadzora nad ostanki za proizvode iz ribogojstva. Ocene navedenih programov in dodatne informacije, ki jih je pridobila Komisija, zadostujejo kot jamstva v zvezi z nadzorom nad ostanki za proizvode iz ribogojstva v navedeni tretji državi. Proizvode iz ribogojstva je zato treba za Kostariko vključiti na seznam iz Priloge k navedeni odločbi.

(5) Južna Afrika je bila v zvezi s številnimi živalmi in proizvodi živalskega izvora črtana s Priloge k Odločbi 2004/432/ES, ki je bila spremenjena z Odločbo Komisije 2008/105/ES (3). Vendar je Južna Afrika po predložitvi bistvenih jamstev ohranila vnose za prostoživečo in gojeno divjad, vključno z noji. Čeprav je navedena tretja država dokazala, da izvaja program nadzora nad ostanki 2007/2008 za noje, ni predložila dokazov za izvajanje programa za prostoživečo in gojeno divjačino. Vnose za zadevne živali in proizvode živalskega izvora je zato treba za Južno Afriko črtati s seznama iz Priloge k navedeni odločbi.

(6) Inšpekcijski pregled Urada za prehrano in veterinarstvo v Republiki Moldaviji je pokazal resne pomanjkljivosti glede izvajanja programa nadzora nad ostanki za med. Zadevni vnos za Republiko Moldavijo je zato treba črtati s seznama iz Priloge k navedeni odločbi. Organi navedene tretje države so bili ustrezno obveščeni.

(7) Določiti je treba prehodno obdobje za pošiljke živali in proizvodov živalskega izvora s poreklom iz Južne Afrike in Republike Moldavije, ki so bile odpremljene iz navedenih tretjih držav v Skupnost pred datumom začetka uporabe te odločbe, tako da se upošteva čas, potreben za njihov prihod v Skupnost, in prepreči motnje v trgovini.

(8) Odločbo 2004/432/ES je zato treba ustrezno spremeniti.

(9) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Priloga k Odločbi 2004/432/ES se nadomesti z besedilom iz Priloge k tej odločbi.

Člen 2

Spremembe seznama v Prilogi k Odločbi 2004/432/ES iz te odločbe ne veljajo za pošiljke živali in proizvodov živalskega izvora iz Južne Afrike in Republike Moldavije, če uvoznik takšnih proizvodov živali in lahko dokaže, da so bili odpremljeni iz Južne Afrike in Republike Moldavije ter da so bili na poti v Skupnost pred datumom začetka uporabe te odločbe.

Člen 3

Ta odločba se uporablja od 1. junija 2008.

Člen 4

Ta odločba je naslovljena na države članice.

V Bruslju, 2. junija 2008 Za Komisijo Androulla VASSILIOU Članica Komisije

(1) UL L 125, 23.5.1996, str. 10. Direktiva, kakor je bila nazadnje spremenjena z Direktivo 2006/104/ES (UL L 363, 20.12.2006, str. 352).

(2) UL L 154, 30.4.2004, str. 44. Odločba, kakor je bila nazadnje spremenjena z Odločbo 2008/222/ES (UL L 70, 14.3.2008, str. 17).

(3) UL L 38, 13.2.2008, str. 9.